15/07/2022 | Administración LocalMunicipal
Padrón
Convocatoria subvenciones: bases de axudas a través de incentivos á contratación temporal por conta allea a favor do alumnado/traballador do obradoiro dual de emprego comarca do sar 2021;. expte 2022/a002/000002

BASES REGULADORAS INCENTIVOS Á CONTRATACIÓN DO ALUMNADO- TRABALLADOR DO “OBRADOIRO DUAL DE EMPREGO COMARCA DO SAR 2021” Por Resolución da Alcaldía 471/2022 do Concello de Padrón (A Coruña), de data 11/07/2022, aprobáronse as BASES REGULADORAS INCENTIVOS Á CONTRATACIÓN DO ALUMNADO- TRABALLADOR DO “OBRADOIRO DUAL DE EMPREGO COMARCA DO SAR 2021” así como os modelos para presentación da documentación. Estes modelos estarán dispoñibles na sede electrónica e na páxina web municipal www.padron. gal.1. Os incentivos á contratación temporal por conta allea teñen por finalidade facilitar a empregabilidade e ocupabilidade das persoas participantes no “OBRADOIRO DUAL DE EMPREGO COMARCA DO SAR 2021”, financiados a través da convocatoria 2021 de axudas e subvencións a obradoiros duais de emprego, pola Dirección Xeral de Orientación e Promoción Laboral, pertencente á Consellería de Emprego e Igualdade da Xunta de Galicia.2. A contratación temporal terá unha duración mínima de 3 meses.3. A xornada da contratación temporal será a tempo completo.4. A contratación laboral deberá comenzar con carácter xeral nos quince días seguintes á finalización do obradoiro dual de emprego, sendo este prazo ampliable, e sendo a data de finalización deste o 14.07.2022.1. Poderán ser entidades beneficiarias dos incentivos á contratación as persoas empregadoras e as empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, cuxa actividade estea directamente relacionada coa formación impartida no “Obradoiro Dual de Emprego Comarca do Sar 2021”, é dicir, que a actividade estea relacionada coas especialidades de “Operacións auxiliares de acabados ríxidos e urbanización – EOCB0209” ou con “Actividades Auxiliares en Conservación e Mellora de Montes – AGAR0309” e que contraten traballadoras ou traballadores por conta allea. No caso de sociedades civís, comunidades de bens e unións temporais de empresas deberá facerse constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención que se vai a aplicar para cada un deles, que terán igualmente a consideración de beneficiario. En calquera caso, deberán nomear unha persoa representante ou apoderada única da agrupación, con poder suficiente para cumprir as obrigacións que, como beneficiaria, correspóndanlle á agrupación. No suposto de unións temporais de empresas, cada empresa que forme parte desta unión deberá reunir os requisitos esixidos para acceder ás axudas.2. Non poderán ser entidades beneficiarias destas axudas as administracións públicas, as sociedades públicas, nin as entidades vinculadas ou dependentes de calquera delas.3. Non poderán obter a condición de entidade beneficiaria das subvencións establecidas neste programa as persoas ou entidades nas que concorran algunha das circunstancias previstas no artigo 10 da Lei 9/2007, do 13 de xuño, de subvencións de Galicia: a) Ser condenadas mediante sentenza firme á pena de perda da posibilidade de obter subvencións ou axudas públicas. b) Solicitar a declaración de concurso, ser declaradas insolventes en calquera procedemento, atoparse declaradas en concurso salvo que en este adquirise eficacia un convenio, estar suxeitas a intervención xudicial ou ser inhabilitadas conforme á Lei concursal sen que conclúa o período de inhabilitación fixado na sentenza de cualificación do concurso. c) Dar lugar, por causa da que fosen declaradas culpables, á resolución firme de calquera contrato subscrito coa Administración. d) Estar incursa a persoa física, os administradores das sociedades mercantís ou aqueles que exerzan a representación legal doutras persoas xurídicas nalgún dos supostos de incompatibilidades que estableza a normativa vixente. e) Non estar ao corrente no cumprimento dos obrigacións tributarias ou fronte á Seguridade Social ou ter pendente de pago algunha outra débeda coa Administración pública da Comunidade Autónoma nos termos regulamentariamente establecidos. f) Ter a residencia fiscal nun país ou territorio cualificado regulamentariamente como paraíso fiscal. g) Non estar ao corrente de pago de obrigacións por reintegro de subvencións nos termos regulamentariamente establecidos. h) Ser sancionada, mediante resolución firme, coa perda da posibilidade de obter subvencións segundo a Lei 9/2007, do 13 de xuño, de subvencións de Galicia, ou a Lei xeral tributaria. i) Non poderán acceder á condición de entidade beneficiaria as agrupacións de persoas físicas ou xurídicas, públicas ou privadas sen personalidade, cando concorra algunha das prohibicións anteriores en calquera dos seus membros. j) En ningún caso poderán obter a condición de entidade beneficiaria as asociacións incursas nas causas de prohibición previstas nos apartados 5 e 6 do artigo 4 da Lei orgánica 1/2002, do 22 de marzo, reguladora do dereito de asociación, nin as asociacións respecto das que se suspendeu o procedemento administrativo de inscrición por atoparse indicios racionais de ilicitude penal, en aplicación do disposto no artigo 30.4 da Lei orgánica 1/2002, mentres non recaia resolución xudicial firme en cuxa virtude poida practicarse a inscrición no correspondente rexistro.4. Non poderán obter a condición de entidade beneficiaria as entidades solicitantes que estean excluídos do acceso aos beneficios derivados da aplicación dos programas de emprego, conforme ao establecido no artigo 46 e 46 bis do texto refundido da Lei de infraccións e sancións na orde social, aprobado polo Real decreto lexislativo 5/2000, do 4 de agosto.5. A xustificación por parte das persoas ou entidades solicitantes de non estar incursas nas prohibicións contidas nos números 3 e 4 anteriores para obter a condición de beneficiario realizarase mediante declaración responsable. As subvencións desta convocatoria financiaranse cun crédito total de 30.000 €, con cargo á aplicación orzamentaria 241/470.00 do orzamento do Concello de Padrón 1. Os contratos temporais incentivaranse cunha subvención fixa de 1.500 € por cada traballador/a, correspondente ao contrato mínimo de 3 meses a xornada completa.2. Os beneficios establecidos á contratación neste programa non poderán, en concorrencia con outras axudas públicas para a mesma finalidade, superar o 100 % dos custes da contratación dos traballadores (custo salarial das mensualidades obxecto de subvención máis os custes de Seguridade Social). 1. As relacións laborais de carácter especial previstas no artigo 2.1 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores ou noutras disposicións legais, así como as contratacións de traballadores ou traballadoras para prestar servizos noutras empresas mediante contratos de posta a disposición.2. Os contratos realizados co/a cónxuxe, as persoas ascendentes, as persoas descendentes e demais parentes, por consanguinidade ou afinidade, ata o segundo grao inclusive, da empresaria ou empresario ou das persoas que teñan cargos de dirección ou sexan membros dos órganos de administración das empresas que revistan a forma xurídica de sociedade, así como as que se produzan con estes últimos. Non será aplicable esta exclusión cando a persoa empregadora sexa unha persoa traballadora autónoma que contrate como persoa traballadora por conta allea aos fillos e fillas menores de 30 anos, tanto se conviven ou non con ela, ou cando se trate dunha persoa traballadora autónoma sen persoas asalariadas e contrate a un só familiar menor de 45 anos que non conviva no seu fogar nin estea ao seu cargo.3. As contratacións realizadas con persoas traballadoras que nos 24 meses anteriores á data da contratación prestasen servizos na mesma empresa, segundo o establecido no artigo 2 do Regulamento (UE) 1407/2013 da Comisión, do 18 de decembro de 2013, mediante un contrato de carácter indefinido, ou nos últimos 3 meses mediante un contrato de carácter temporal ou mediante un contrato formativo, de substitución ou de substitución por anticipación da idade de xubilación. O disposto neste parágrafo será tamén de aplicación no suposto de vinculación laboral anterior do traballador ou da traballadora con empresas ás cales a persoa solicitante dos beneficios sucedese en virtude do establecido no artigo 44 do Real decreto lexislativo 2/2015, do 23 de outubro.1. Incorporar á persoa nun posto de traballo directamente relacionado coa formación recibida no “Obradoiro Dual de Emprego Comarca do Sar 2021”, dentro das especialidades formativas de Operacións auxiliares de acabados ríxidos e urbanización e de Actividades auxiliares en conservación e mellora de montes.2. Manter no seu persoal á persoa contratada polo período de duración do contrato obxecto de subvención. No caso de extinción do contrato de traballo temporal polas causas previstas na normativa laboral vixente con anterioridade á finalización do período esixible, a empresa deberá comunicar esta circunstancia á entidade promotora dos talleres duais de emprego no prazo de sete días desde que se produza, para promover a súa substitución nas mesmas condicións, ofertando a cobertura do posto de traballo vacante a outras persoas participantes no taller, que non fosen contratadas previamente.3. Como consecuencia da contratación temporal pola que se solicita a subvención, ten que incrementarse o emprego neto da entidade solicitante no ámbito territorial de Galicia respecto ao mes anterior ao mes de realización da contratación pola que se solicita a subvención. Para o cálculo do incremento do persoal non se computarán as persoas traballadoras cuxo contrato de traballo extíngase por causas obxectivas ou por despedimento disciplinario que non sexan declarados improcedentes, ou cuxas baixas se produciron por dimisión da persoa traballadora ou por morte, xubilación, incapacidade permanente total ou absoluta ou gran invalidez legalmente recoñecidas, ou por finalización do contrato.4. As contratacións polas que se solicita subvención deberán formalizarse e comunicarse á oficina pública de emprego na forma regulamentariamente establecida.5. Unha vez finalizado o período de cumprimento desta obrigación, corresponderá á entidade promotora do obradoiro dual de emprego levar a cabo a función de control das subvencións concedidas, así como a avaliación e seguimento deste programa.1. PRESENTACIÓN DA SOLICITUDE: As solicitudes presentaranse por vía telemática a través da Sede electrónica do Concello de Padrón, accesible a través do enlace: https://sede.padron. gal/opencms/gl/procedimientosytramites/ dentro do procedemento de Subvencións, utilizando o formulario normalizado de solicitude dispoñible na mesma.2. PRAZO: As solicitudes deberán presentarse no prazo de 10 días naturais contados a partir do día seguinte ao de publicación do extracto da convocatoria no Boletín Oficial da Provincia da Coruña, a través do Sistema Nacional de Publicación de Subvenciones.3. As solicitudes deberán presentarse no modelo normalizado que figura como anexo I, xunto coa seguinte documentación, orixinal ou copia compulsada ou cotexada: · a. Copia do DNI, NIE ou NIF da empresa, e poder suficiente para actuar en nome da entidade. · b. Declaración do persoal de todos os centros de traballo da empresa en Galicia no mes anterior ao mes de publicación da presente convocatoria, segundo o modelo do anexo. · c. Declaración responsable de que posúe a capacidade administrativa, financeira e operativa para cumprir as condicións da axuda. · d. Certificacións de estar ao corrente nas súas obrigas coa Administración Tributaria, coa Seguridade Social e coa Xunta de Galicia. · e. Certificado de conta bancaria. A concesión das subvencións realizarase mediante concorrencia non competitiva, sendo o criterio de adxudicación a maior porcentaxe de contratos indefinidos existentes na empresa que solicite a axuda, o que se especificará na solicitude. De existir un número de empresas solicitantes inferior ao que esixa a valoración das solicitudes (igual ou inferior a 20 empresas), non se requirá a comparación e prelación das solicitudes presentadas nun único procedemento, senón que a concesión da axuda realízase pola comprobación da concorrencia nas empresas e nos empregadores dos requisitos establecidos, ata o esgotamento do crédito orzamentario. O órgano competente para instruír o presente expediente será o concelleiro de promoción económica, que emitirá a proposta de resolución, previa comprobación da documentación da solicitude e do cumprimento polas entidades beneficiaria dos requisitos establecidos. O órgano competente para resolver a concesión ou denegación destas axudas será o alcalde.1. Concedidas e notificadas as axudas, unha vez rematado o período de contratación estipulado, faranse efectivas as axudas nun pagamento único, unha vez se xustifique a realización da actividade e o cumprimento da finalidade que determinou a súa concesión. A xustificación realizarase mediante a acreditación do cumprimento do obxecto da axuda, por parte da entidade ou empresa beneficiaria, mediante a achega da documentación establecida no apartado seguinte, no prazo máximo de 1 mes dende o remate do período mínimo da contratación subvencionada (tres meses) Excepcionalmente, e por causas debidamente xustificadas, o órgano concedente poderá outorgar unha ampliación do prazo establecido para a presentación da xustificación que non exceda da metade deste. O acordo de ampliación deberá ser notificado ás persoas ou entidades beneficiarias.2. A documentación para presentar é a seguinte: a) Declaración complementaria da presentada coa solicitude, do conxunto das axudas solicitadas, tanto as aprobadas ou concedidas como as pendentes de resolución, para a mesma finalidade das distintas administracións públicas competentes ou outros entes públicos ou, no seu caso, unha declaración de que non solicitou nin percibiu outras axudas ou subvencións, segundo o modelo do anexo. b) Copia dos contratos de traballo obxecto de subvención e alta e baixa na seguridade social (se o traballador segue prestando servizos na empresa pasados os tres meses, certificado da empresa nese sentido). c) Certificados da empresa beneficiaria de estar ao corrente no cumprimento das súas obrigacións tributarias e fronte á Seguridade Social e coa Administración Pública da Comunidade Autónoma.2. Non poderá realizarse o pago da subvención en tanto a entidade beneficiaria non estea ao corrente no cumprimento das súas obrigacións tributarias e fronte á Seguridade Social ou teña pendente de pago algunha outra débeda coa Administración pública da Comunidade Autónoma ou sexa debedora en virtude de resolución firme declarativa de orixe de reintegro.1. As resolucións de concesión ou denegación serán sempre motivadas.2. O prazo para resolver e notificar é dun mes, que se computarán desde a data de entrada da solicitude no rexistro do órgano competente para a súa tramitación. Transcorrido devandito prazo sen que se dite resolución expresa, entenderase desestimada a solicitude, de acordo co establecido no artigo 23.5 da Lei de subvencións de Galicia.3. Notificada a resolución polo órgano competente, as entidades propostas como beneficiarias dispoñerán dun prazo de dez días para a súa aceptación; transcorrido este, sen que se produza manifestación expresa, entenderase tacitamente aceptada.4. As resolucións que se diten neste procedemento esgotan a vía administrativa e contra elas cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de acordo co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade coa Lei 39/2015, do 1 de outubro, do procedemento administrativo común das administracións públicas.1. As axudas previstas neste programa para as contratacións por conta allea son incompatibles con outras que, polos mesmos conceptos, poidan outorgar as administracións públicas como medida de fomento de emprego. Con todo, serán compatibles, no seu caso, coas bonificacións ou reducións de cotizacións á Seguridade Social.2. Os incentivos establecidos neste programa serán compatibles con calquera outra axuda para distinta finalidade da Unión Europea, doutras administracións públicas ou entes públicos ou privados pero, sen que en ningún caso, aisladamente ou en concorrencia con outras poidan superar os límites establecidos pola Unión Europea e os que establece o artigo 17.3 da Lei 9/2007, do 13 de xuño, de subvencións de Galicia.1. Procederá a perda do dereito ao cobro da subvención, así como o reintegro total ou parcial das cantidades percibidas e a esixencia dos xuros de mora correspondentes desde o momento do pago da subvención ata a data en que se acorde a orixe do reintegro, nos casos previstos no artigo 33 da Lei 9/2007, do 13 de xuño, de subvencións de Galicia.2. Os obrigacións de reintegro establecidas nesta orde, entenderanse sen prexuízo do establecido no Real decreto lexislativo 5/2000, do 4 de agosto, que aproba o texto refundido da Lei sobre infraccións e sancións na orde social.3. Entenderase que se produce un incumprimento parcial e, por tanto, non se realizará o pago total dos incentivos, cando a persoa traballadora subvencionada sexa cesada na súa relación laboral antes de que transcorra o período mínimo de subvención e a empresa non proceda a substituílo.1. De acordo co establecido no artigo 64 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, as entidades beneficiarias poderán realizar, sen o requirimento previo da Administración, a devolución total ou parcial da subvención concedida, mediante o seu ingreso na conta da entidade promotora do taller dual de emprego, en concepto de devolución voluntaria da subvención.2. En todo caso, a entidade beneficiaria deberá presentar ante o órgano concedente copia xustificativa da devolución voluntaria realizada, en que conste a data do ingreso, o seu importe, o número do expediente e denominación da subvención concedida. Padrón, 11/07/2022 O Alcalde Asdo. Antonio Fernández Angueira. NOME DA EMPRESA: CIF/NIF: ENDEREZO: ACTIVIDADE: TELÉFONO: REPRESENTANTE: (Nome, apelidos e NIF) Enterados da convocatoria de axudas a través de incentivos á contratación temporal por conta allea a favor dos alumnos/traballadores do OBRADOIRO DUAL DE EMPREGO COMARCA DO SAR 2021”. SOLICITA: Unha axuda para a contratación de persoa/s, alumnado do Obradoiro Dual de Emprego Comarca do Sar 2021, a xornada completa e por un período mínimo de 3 meses da especialidade de: Operacións auxiliares de acabados ríxidos e urbanización – EOCB0209 Actividades auxiliares en conservación e mellora de montes – AGAR0309 Achega a seguinte documentación: 1.- DNI, NIE ou NIF da Empresa e poder suficiente para actuar en nome da entidade.2.- Declaración do persoal de todos os centros de traballo da Empresa en Galicia no mes anterior ao mes de publicación da presente convocatoria.3.- Declaración responsable de que posúe a capacidade administrativa, financeira e operativa para cumprir as condicións da axuda.4. Certificacións de estar ao corrente nas súas obrigas coa Administración Tributaria, coa Seguridade Social e coa Xunta de Galicia.5. Certificado de conta bancaria. Lugar e data. SR. ALCALDE DO CONCELLO DE PADRÓN NOME DA EMPRESA: CIF/NIF: ENDEREZO: ACTIVIDADE: TELÉFONO: REPRESENTANTE: (Nome, apelidos e NIF) Enterados da convocatoria de axudas a través de incentivos á contratación temporal por conta allea a favor das persoas alumnas-traballadoras do “OBRADOIRO D U A L DE EMPREGO C O M A R C A D O SA R 2 0 2 ” ca especialidade de “ Operacións auxiliares de acabados ríxidos e urbanización” e de “Actividades auxiliares en conservación e mellora de montes”. DECLARO BAIXO A MIÑA RESPONSABILIDADE: - Que a empresa………………………………., con NIF/CIF., NON incorre en ningunha das prohibicións recollidas nos apartados 3 e 4 do artigo 2.) das bases reguladoras da convocatoria publicadas no B. O. P. número …………. de data. - Que cumpre coa regra de minimis, conforme ao que establece o Regulamento (UE) nº 1407/2013, da Comisión, de 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE L352, DE 24 de decembro de 2013). - Que ten contratados con carácter indefinido a un total de. traballadores o que supón unha porcentaxe do. sobre o total dos traballadores contratados na empresa. Lugar e data. O/A declarante Asdo.